### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Røsnæs lokalområde søger om frigivelse af midler til etablering af udeaktiviteter på den lokale skole.

## Indstillinger

Direktøren indstiller, at ansøgningen imødekommes med en rammebevilling på 150.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

[adresse] lokalområde har 344.000 kr. til rådighed i Få det fikset puljen. Lokalområdet har afholdt borgermøde den 25. november 2024, hvor der blev godkendt 6 projekter, heraf etablering af udeaktiviteter på skolens område til glæde for hele lokalsamfundet.

Formålet med udeaktiviteterne er at inspirere lokale borgere, gæster og sommerhusejere til at komme mere ud, bruge kroppen i det fri og samtidig styrke det lokale fællesskab. Udeaktiviteterne består af tre elementer:

* Pannabane
* Udendørs bordtennis
* Ramper til rulleskøjter, løbehjul og skateboard.

Projektet søger om 150.000 kr. ekskl. moms.

*Drift og vedligeholdelse*

Lokalområdet og skolen tager sig af fremtidig drift og vedligeholdelse.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet. Lokalområdet skal søge om byggetilladelse og ibrugtagningstilladelse.

## Økonomiske konsekvenser

[adresse] lokalområde har 344.000 kr. tilbage i deres Få det fikset pulje.

Det samlede beløb, der søges om, til etablering af udeaktiviteter udgør 150.000 kr. Hvis projektet godkendes udgør restrådighedsbeløbet herefter 194.000 kr.

[adresse] bemærkninger er indarbejdet i sagen.

### Sagens forløb

23/04/2025 Økonomiudvalget
Anbefales.